Source: http://karterites.tlap.hu/buncselekmennyel-okozott-kar/
Timestamp: 2018-07-19 03:25:22+00:00

Document:
Bűncselekménnyel okozott kár - Kártérítés.tlap.hu
Bűncselekménnyel okozott kár képes leírás - Kártérítés.tlap.hu
Itt vagy: karterites.tlap.hu » Bűncselekménnyel okozott kár
Bűncselekmények utáni kár megtérítése
A bűncselekmények utáni kár megtérítése Cikk | szeptember 25, 2012 - 18:40 | Beküldő: Moldován-Horváth István Sokszor előfordul, hogy egy bűncselekménynek nemcsak a társadalomra nézve vannak veszélyes, azaz büntetőjogi következményei, hanem anyagi vagy erkölcsi károkat is okoz a sértettnek. Ilyen esetekben nemcsak a büntetőtörvényi előírásokat, hanem a polgári jellegűeket is megszegi a tettes. Ez esetben a károsultnak lehetőségében áll polgárjogi keresetet indítani a kár megtérítése érdekében. Ez a kereset olyan jogi eszköz, melynek a segítségével a megkárosított személy polgárjogi úton felelősségre vonhatja a vádlottat vagy azt a személyt, aki esetleg a vádlottért felel. Előfordulhat az is, hogy a vádlottat bizonyos okokból nem lehet felelősségre vonni tetteiért, ilyenkor azok térítik meg a kárt, akik a törvény szerint felelősek a vádlott tetteiért (például a szülők a kiskorú gyerekeikért, illetve a gyám a bírósági tilalom alá helyezett személyért).
Kártérítés illegális szoftverek miatt
A Nagykanizsai Városi Bíróság tiltott pornográf felvétellel való visszaélés miatt ítélt el a nyár végén egy 56 éves nagykanizsai férfit, akinek számítógépén 72 jogtulajdonos 222 szoftvere is megtalálható volt illegális másolatban - közölte ma az egyes szoftvergyártók érdekeit képviselő Business Software Alliance (BSA). A Nemzeti Nyomozó Iroda (NNI) számítógépes bűnözéssel foglalkozó osztályának nyomozása révén kézre került családapa a PC-n olyan felvételeket tárolt, amelyek 18. életévüket be nem töltött személyeket, gyermekeket, a nemiséget súlyosan szeméremsértő nyíltsággal, célzatosan a nemi vágy felkeltésére irányuló módon ábrázolták. A gépen és egyéb adathordozókon összesen 1146 kiskorúról találtak pornográf felvételeket. A bíróság a vádlottat a nyár végén egy év hat hónap, két év próbaidőre felfüggesztett börtönbüntetésre ítélte. A gyermekpornó miatt lefoglalt számítógépen és CD-ken, DVD-ken a rendőrök nemcsak pornográf képeket, hanem kalózszoftvereket is találtak nagy számban. A 72 jogtulajdonos összesen 222 programja között számos játékprogram és egyéb szoftver mellett nagy értékű, professzionális tervezői alkalmazások is szerepeltek, így a bíróság összesen 7 506 100 forint kártérítés 60 napon belüli kifizetésére kötelezte a vádlottat. A fenti összegen túl az eljárás közel hétszázezer forintra rúgó költségét is a nagykanizsai férfinak kellett megfizetnie.
Félszáz vádlott a biztosítási csalások tárgyalásán
Félszáz vádlott a biztosítási csalások tárgyalásán Hír, 2011. október. 4.Auto2 Biztosítás Negyvenkilenc embert, köztük autószerelőket, kárszakértőket és rendőröket is vádolnak abban a büntetőperben, amely biztosítási csalások miatt kezdődött a Pest megyei bíróságon. A vádirat szerint rendőrök, autószerelők és kárszakértők is részt vettek a csalássorozatban. A gyanúsítottak a többi között meg nem történt közúti balesetek után vettek fel kártérítést a biztosítóktól. A színlelt balesetekről hamis rendőri jelentések születtek. Egyes esetekben a kárszakértők is részt vettek a bűncselekményekben, amikor a valóban összetört járművekben keletkezett kárt eltúlozták. Szegedi Gyöngyvér, a tárgyalást vezető bírónő közölte: az ügy a júliusban életbe lépett törvény szerint kiemeltnek számít. A következő tárgyalás november 3-án lesz.
Olaszliszka: 46 milliós kártérítés a hozzátartozóknak
Olaszliszka: 46 milliós kártérítés Szögi Lajos hozzátartozóinak A Szabolcs-Szatmár-Bereg Megyei Bíróság egyetemlegesen 46 millió forint és annak kamatai megfizetésére kötelezte az Olaszliszkán halálra vert Szögi Lajos tiszavasvári tanár gyilkosait a hozzátartozók által indított kártérítési perben, szerdán Nyíregyházán. Az elsőfokú, nem jogerős ítéletben Kocsis Ottília tanácsvezető bíró a gyilkosságért büntetésüket töltő nyolc alperest mintegy 400 ezer forint rongálási kár és több mint 1,7 millió forint perrel kapcsolatos költség 15 napon belüli megfizetésére is kötelezte. Szögi Lajost 2006. október 15-én a Borsod megyei Olaszliszkán gyermeki szeme láttára verték agyon. A tragédia előzménye az volt, hogy a tanár autója előtt egy kislány a társával átszaladt az úton, majd az árok szélén elesett. Szögi Lajos megállt, hogy megnézze megsérült-e a gyermek, ekkor azonban a vélt baleset miatt a hozzátartozók kirángatták a járműből és halálra verték.
Nyolc év börtön és kártérítés Disney kitűzők értékesítéséért
Nyolc év börtön Disney kitűzők értékesítéséért Az amerikai bíróság nyolc év börtönbüntetésre ítélt egy amerikai férfit, aki társával közel egymillió darab hamisított Disney figurás kitűzőt értékesített. A férfit korábban egyébként nemi erőszakért és emberrablásért is elítélték Súlyosító körülményként értékelte a bíróság annak a férfinak a büntetett előéletét, aki ellen a közelmúltban született meg az ítélet, ezúttal hamisított Disney figurás kitűzőknek az országba való behozatala és értékesítése miatt. Az 58 éves elkövetőt korábban már nemi erőszak és emberrablás miatt ítélték el. Mostani tettéért nyolc év letöltendő szabadságvesztést kapott, illetve ezen felül köteles 201 ezer dollár összegű kártérítést is megfizetni.
Koszovói szervkereskedelem
A prištinai Medikus klinikán végzett szervátültetések első számú gyanúsítottját, Lutfi Dervishit tegnap nyolc év börtönbüntetésre ítélték, fiát, Abrant pedig hét évre. A bíróság ugyancsak döntött arról, hogy fejenként 15 000 eurót fizessenek ki az áldozatoknak. A prištinai Alapbíróság bírói tanácsa a Medikus-ügyben három évre ítélte Sokol Hajdinit, míg Selejman Dula és Islam Bitiqi egy év feltételes börtönbüntetést kapott. A bíróság úgy döntött az áldozatoknak járó fejenkénti 15 000 eurót a szervezett bűnözésben és szervkereskedelemben bűnösnek talált Lutfi és Arban Dervishinek kell kifizetnie. A bíróság ejtette a koszovói Egészségügyi Minisztérium volt főtitkára, Ilir Recaj ellen emelt mindkét vádat, míg Driton Jiltát a vád elévülése miatt felmentette
http://delhir.info/

References: Bíróság 
 bíróság 
 bíróság 
 Bíróság 
 bíróság 
 bíróság 
 bíróság 
 bíróság 
 bíróság